Samarqandga Yaponiyadan birinchi charter reys yetib keldi

Samarqandga 7-aprel kuni Yaponiyadan birinchi charter reys yetib keldi. Bu haqda, O‘zbekiston Turizmni rivojlantirish davlat qo‘mitasiga tayanib, Uz24 xabar berdi.

Xabar berishlaricha, bir haftalik tur davomida yaponiyalik sayyohlar Samarqand, Buxoro va Xiva shaharlaridagi tarixiy yodgorliklarga tashrif buyuradi.

Apreldan oktabrgacha amalga oshiriladigan 10 ta charter reys davomida Yaponiyadan O‘zbekistonga 2,5 ming sayyoh tashrif buyuradi.
Qayd etishlaricha, aprel oyida Samarqandga yana uchta reys tashkil qilinadi.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!